
CONSIDERAŢII GENERALE ŞI TEORETICE CU PRIVIRE LA AUTORITĂŢILE ADMINISTRATIVE INDEPENDENTE
Înfiinţarea unor autorităţi administrative autonome în România este prevazută prin însuşi textul Constituţiei, urmând ca organizarea şi funcţionarea lor să fie reglementată în mod amănunţit prin lege organică (art. 117 alin. 3)
.
Aceste organe autonome ale administraţiei publice au o trăsătură comună cu organele administrative centrale subordonate Guvernului şi anume, întocmai ca acestea, exercită o activitate executivă, având ca obiect organizarea aplicării şi aplicarea în concret a legii, precum şi asigurarea bunei funcţionări a serviciilor instituite în cadrul lor. Prin urmare, atât prin natura activităţii îndeplinite, cât şi prin subordonarea lor legilor, autorităţile administrative autonome centrale se încadrează în categoria organelor administraţiei publice. 
Autorităţile administrative autonome se deosebesc de ministere şi de celelalte organe centrale de specialitate din subordinea Guvernului prin mai multe trăsături specifice. 
I. Dacă miniştrii şi conducătorii celorlalte organe de specialitate, care fac parte din componenţa Guvernului, sunt numiţi de Preşedintele Republicii pe baza votului de învestitură adoptat de Parlament, cele mai multe dintre organele administrative autonome, cunoscute pâna în prezent, sunt numite de Camerele Parlamentului, pe baza unor propuneri venite fie din interiorul lor, fie din afară. Astfel, de exemplu, directorul Serviciului Român de Informatii este numit de Parlament la propunerea Preşedintelui României; preşedintele şi preşedinţii de secţii ale Consiliului Legislativ se numesc cu votul majorităţii deputaţilor şi senatorilor reuniţi în şedinţa comună, pe baza a câte trei propuneri facute de birourile permanente ale celor doua camere ale Parlamentului pentru fiecare funcţie, cu avizul comisiilor juridice reunite etc. Doar în cazul Consiliului Suprem de Apărare a Ţării membrii săi fac parte din acest organ de drept.  
II. Organele centrale administrative autonome nu sunt dependente în activitatea lor nici de Guvern, nici de vreun minister, ceea ce dă expresie caracterului lor autonom în cadrul aparatului executiv al statului. Ele sunt însă „dependente” faţă de Parlament. Această dependenţă faţă de Parlament poate să îmbrace forme diferite. Astfel, de exemplu, însăşi Constituţia prevede, în ce priveste Consiliul Legislativ, că el este "organ consultativ de specialitate al Parlamentului" (art. 79). Alteori, se prevede că organul respectiv este supus controlului Parlamentului, la propunerea Preşedintelui Republicii. Este cazul directorului Serviciului Român de Informaţii. Dependenţa faţă de Parlament a Consiliului Suprem de Apărare a Ţării îsi gaseşte concretizare în obligaţia lui de a prezenta anual rapoarte Parlamentului, etc. Ceea ce caracterizează dependenţa faţă de Parlament a autorităţilor administrative autonome este faptul că ea este directă, spre deosebire de ministere, care răspund în faţa Parlamentului prin intermediul Guvernului.

III. Dacă organele de specialitate ale caror conducatori fac parte din Guvern, pot fi înfiinţate de Guvern, cu condiţia ca prin lege să i se recunoască această competenţă, autorităţile administrative autonome nu pot fi înfiinţate decât prin lege organică şi conducătorii lor nu fac parte din Guvern. 
Dintre autoritatile administrative autonome centrale, Consiliul Suprem de Aparare a Ţarii se bucura de o pozitie specială. Această poziţie este consecinţa faptului că, potrivit Constituţiei, această autoritate organizează şi coordoneaza unitar activităţile care privesc apărarea ţării şi siguranţa naţională. 
Modelul român este inspirat în special de către autorităţile administrative independente din Franţa. Aceste autorităţi au un rol important de control, de reglementare şi de administrare în unele domenii în care este necesară o „neutralizare politică” adică o limitare categorică a influenţei Guvernului, organ care esenţialmente, prin natura sa, are un pronunţat caracter politic
.

Aceste autorităţi administrative , prin specializare şi prin autonomia de care dispun, pot să contribuie la o administrare eficientă într-o societate tot mai complexă. Problemele actuale sunt ridicate de numărul prea mare al acestor autorităţi (şi prin aceasta de banalizarea lor), de asigurarea unui statut cât de cât unitar a acestor autorităţi, respectiv de asigurarea permanentă a unei reale autonomii, fiindcă în practcă Preşedintele, Guvernul şi partidele de guvernământ încearcă să îşi extindă influenţa în permanenţă şi asupra acestor autorităţi, în special prin numirile partizane în funcţiile de conducere.

Spre deosebire de modelul francez, unde s-a consacrat denumirea de autorităţi administrative independente, în România s-a optat pentru termenul de autorităţi administrative autonome.

Caracteristicile comune ale acestor autorităţi în sistemul juridic românesc pot fi rezumate în modul următor:

· au un caracter autonom, în sensul că nu sunt subordonate Guvernului şi nu au nicio altă autoritate administrativă supraordonată ierarhic;

· autonomia acestor autorităţi nu exclude existenţa unui control parlamentar asupra activităţii acestora, şi nici obligaţia autorităţilor administrative de raportare asupra activităţii desfăşurate către Parlament. Prin aceste obligaţii nu se creează raporturi de subordonare, ierarhice, între legislativ pe de o parte, şi autorităţile administrative autonome, ci este vorba de un control ce se include în conceptul  controlului exercitat de către legislativ asupra executivului în cadrul sistemului separaţiei puterilor în stat. Este impropie utilizarea noţiunii de „dependenţă” faţă de parlament, fiindcă aceasta sugerează că ar exista o subordonare între aceste autorităţi şi Parlament, ceea ce nu este cazul. Mult mai precisă este afirmaţia că aceste autorităţi sunt supuse controlului parlamentar, constând din obligaţia lor de a prezenta rapoarte de activitate anuale sau la solicitare;

· sunt autorităţi administrative, adică se includ în sfera puterii executive, exercitând o activitate executivă, având ca obiect organizarea aplicării şi aplicarea în concret a legilor, precum şi asigurarea bunei funcţionări a serviciilor instituite în cadrul lor. Activitatea lor se desfăşoară în temeiul şi în condiţiile legii;

· pot avea rol de reglementare (pot adopta acte administrative normative în domeniul lor de activitate, acte subordonate legii şi, prin aceste acte administrative normative, de obicei sunt reglementate raporturi sociale ultraspecializate, în cazul cărora sunt necesare cunoştinţe specifice.

· Dispun de o înaltă specializare, în domenii în care este dezirabil ca punerea în executare a legilor să se facă mai degrabă de persoane neutre politic, decât de către persoane angajate politic;

· Pot emite în limitele competenţelor lor acte administrative individuale;

· Mecanismul de numire a conducerii trebuie să asigure neutralitatea politică a acestora, independenţa lor faţă de partidele politice. În general conducerea acestor autorităţi este desemnată este desemnată de către ambele Camere ale Parlamentului sau de una din Camere, pe baza unor propuneri venite din interiorul sau din exteriorul acestuia;

· Conducătorii acestor autorităţi în general nu pot avea calitatea de membru în partide politice, astfel asigurând o autonomie inclusiv faţă de influenţa directă a sferei politice asupra activităţii acestor autorităţi, depolitizarea acestor autorităţi fiind esenţa acestora;

Comisiile parlamentare de control specializate sunt adesea mandatate pentru a supraveghea una sau mai multe agenţii de informaţii, în termeni generali, dar pot fi, de asemenea, mandatate pentru supravegherea unui aspect specific al unei agenţii, cum ar fi finanţele. Comisiile parlamentare de control sunt în mod normal stabilite printr-un statut (de exemplu, Spania şi Italia), dar pot activa, de asemenea, pe baza unor reguli proprii de procedură ale Parlamentului (de exemplu, Olanda), iar în unele cazuri chiar în baza prevederilor Constituţiei (de exemplu, Germania). În multe state democratice există un singur organ de specialitate de control parlamentar responsabil cu examinarea activităţii tuturor serviciilor de informaţii. Aceste comisii sunt adesea comisii comune ale celor două Camere ale unui parlament bicameral (de exemplu Italia – comisia de control parlamentar), dar pot exista şi: comisii de control constituite doar într-una dintre Camere (Germania, Olanda etc.); comisii omologe în ambele Camere (SUA); comisii de control pentru fiecare tip de servicii de informaţii (Cehia, România, Slovacia).

În cele mai multe state, sunt înfiinţate comisii parlamentare menite să supravegheze anumite aspecte ale activităţii serviciilor de informaţii. De exemplu, comisiile responsabile în domenii cum ar fi afaceri interne, securitate, justiţie şi apărare pot manifesta un interes special în ceea ce priveşte activitatea serviciilor de informaţii, iar, de multe ori, astfel de comisii au jurisdicţii suprapuse. În mod similar, comisiile privind problemele transversale, precum drepturile omului, pot revizui ad-hoc aspecte ale activităţii serviciilor de informaţii (de exemplu, Comisia specială comună pentru drepturile omului din Parlamentul britanic). În plus, comisiile pentru buget şi conturi publice sunt competente pentru a supraveghea şi finanţele serviciilor de informaţii.

FRANŢA
Autorităţile administrative independente sunt organe administrative care acţionează în numele statului şi dispun de o putere reală, fără să intre sub autoritatea guvernului. Termenul de autoritaritate administrativă independentă a fost folosit de către legiuitorul francez încă de la crearea Comisiei naţionale pentru informatică şi libertăţi, în anul 1978. Noţiunea de autoritate administrativ independentă, apărută în anii `70, nu a fost clar definită nici de către lege şi nici de jurisprudenţă. Acestea sunt mai degrabă de inspiraţie anglo-saxonă
.

Aceste autorităţi au în comun faptul că acţionează în numele statului fără a fi în subordinea Guvernului, iar, pentru îndeplinirea corespunzătoare a atribuţiilor lor, acestora li se garantează autonomia completă. Ele au puteri mai mult sau mai puţin extinse, astfel, în unele cazuri, au şi competenţă de reglementare, autorizare individuală, de control, sancţionare iar în alte cazuri se poate vorbi doar de o simplă putere de influenţă.

Autorităţile administrative independente sunt de fapt parte dintr-o mişcare mai largă a ţărilor democratice care dincolo de politicile de descentralizare încearcă noi moduri de distribuire şi exercitare a puterii
. Această mişcare vine cu o varietate de explicaţii cum ar fi neîncrederea şi suspiciunea faţă de statul tradiţional, contestată în atotputernicia lui şi de asemenea este pusă la îndoială imparţialitatea şi eficacitatea lui şi aspiraţia către noi metode de reglare care să facă mai mult loc medierii sociale şi a compromisului negociat şi să fie conştient de punerea în aplicare a unor obiective atribuite acţiunii publice şi nu doar respectarea formală a unor standarde legale.

Dincolo de autorităţile administrative independente, acesta este de fapt designul unei organizaţii şi condiţiile de exercitare a puterii în stat, stat care este implicat.

În prezent există 40 de astfel de autorităţi administrative independente în Franţa. Aceste autorităţi sunt implicate în cele mai diverse domenii, în special pentru reglarea unor sectoare economico-financiare, a comunicaţiilor electronice şi a serviciilor poştale şi pentru a păstra şi proteja derepturile şi libertăţile persoanelor şi cetăţenilor.

Fiind independente faţă de Guvern, aceste autorităţi administrative independente trabuie să răspundă în faţa Parlamentului, cu privire la activitatea lor. Acest control este logic, mai ales că unele competenţe ale acestor autorităţi erau exercitate de căre Guvern, iar Guvernul este de asemenea controlat de către Parlament, în conformitate cu art.24 din Constituţie.

După revizuirea Constituţiei din 23 iulie 2008, Parlamentului i se atribuie, pe lângă misiunea de control al Guvernului şi misiunea de evaluare a politicilor publice.

Controlul bugetar al autorităţilor administrative independente are loc o dată pe an, atunci când Parlamentul se asigură că există adecvare între resursele financiare, cele umane şi îndeplinirea atribuţiilor.

Agenţia Franceză de luptă împotriva dopajului

Agenţia franceză de luptă împotriva dopajului
 este o autoritate publică independentă franceză, creată în anul 2006, prin Legea privind combaterea dopajului din 5 aprilie 2006, plecându-se de la alte servicii preexistente. Aceasta are misiunea de consiliere, control, reglementare şi sancţiune. De asemenea contribuie la cooperarea internaţională anti-dopaj. 

Independenţa Colegiului este garantată inclusiv prin componenţa Colegiului de conducere care este format din 9 membri desemnaţi de autorităţi ele însele independente de guvern şi care sunt oameni de ştiinţă, sportivi sau foşti sportivi de înalt nivel, avocaţi şi un membru desemnat ca reprezentant al comisiei de etică şi un veterinar responsabil cu dopajul animalelor.

Autoritatea concurenţei

Autoritatea Concurenţei
, fostul Consiliul Concurenţei este o autoritate publică independentă însărcinată cu lupta împotriva practicilor anticoncurenţiale şi studierea funcţionării pieţei. Aceasta are ca scop să asigure respectarea ordinii publice economice. Deşi nu este considerată o instanţă, ea pronunţă somaţii, ia decizii şi dacă este necesar impune sancţiuni care pot face obiectul unui recurs în faţa  Curţii de Apel de la Paris şi a Curţii de Casaţie. De asemenea, emite avize.

Autoritatea Concurenţei este compusă dintr-un colegiu format din 17 membri numiţi prin decret asupra unui raport al ministrului Economiei, pentru o durată de 5 ani (mandat ce poate fi reînnoit): un preşedinte, şase membri sau foşti membri ai Consiliului de Stat, ai Curţii de Casaţie, ai Curţii de Conturi; cinci personalităţi alese în funcţie de competenţele lor în domeniul economic, în domeniul concurenţei sau consumului, cinci personalităţi din domeniul producţiei, distribuţiei, artizanatului, serviciilor şi profesiilor liberale.

În cadrul consiliului există o comisie permanentă formată dintr-un preşedinte şi patru vicepreşedinţi.

Consiliul Superior al Audiovizualului

Consiliul Superior al Audiovizualului (CSA)
 este autoritatea de reglemenatre a audiovizualului din Franţa.

Misiunea CSA este aceea de a controla respectarea legislaţiei de către editorii şi difuzorii de programe audiovizuale; de a supraveghea imparţialitatea canalelor publice; de a elibera autorizaţii de difuzare pentru canalele de televiziune şi radio cât şi distribuitorilor de servicii; de a emite avize pentru proiectele de lege; de a atribui frecvenţe; de a supraveghea respectarea pluralismului politic şi onestitatea informaţiei; de a proteja limba franceză în conformitate cu legea existentă în acest sens
; de a organiza campaniile electorale oficiale radiotelevizate; de a supraveghea protejarea publicului tânăr; de a contribui la acţiunile în favoarea coeziunii sociale şi a luptei împotriva discriminării în domeniul comunicării audiovizuale.

CSA este condusă de colegiul consilierilor, format din nouă membri. Aceştia sunt numiţi prin decret prezidenţial. Trei dintre ei sunt desemnaţi de către preşedinte, alţi trei sunt desemnaţi de către preşedintele Adunării naţionale şi ceilalţi trei sunt desemnaţi de către Senat. În momentul de faţă este o perioadă de tranziţie, urmând ca acest consiliu să fie format din şapte membri dintre care doar preşedintele consiliului va mai fi desemnat de către preşedinte iar ceilalţi şase de către Parlament. Mandatul consilierilor este de 6 ani iar această funcţie este incompatibilă cu alte funcţii. Mandatul nu poate fi reînnoit. Consilierii pot activa în domeniul audiovizual doar după un an de la expirarea mandatului de consilier CSA.

GERMANIA

Potrivit art.45d din Constituţia Germaniei
, Bundestag-ul va numi o comisie de control a activităţii serviciilor de informaţii ale Federaţiei; detaliile vor fi prevăzute într-o lege federală.
 Comisia poate solicita Guvernului federal informaţii detaliate cu privire la activităţile generale ale serviciilor de informaţii şi asupra operaţiunilor de importanţă deosebită.

Guvernul federal, respectiv serviciile de informaţii au obligaţia de a prezenta, în mod regulat, Comisiei de control parlamentar (PKGr) rapoarte complete privind activităţile lor şi pentru orice probleme de interes deosebit pentru ramura legislativă. Comisia poate solicita, de asemenea, rapoarte suplimentare pe probleme de interes şi este implicată anual în consultarea asupra bugetelor alocate serviciilor de informaţii. Angajaţii serviciilor de informaţii pot contacta direct comisia parlamentară.

Curtea Constituţională a Germaniei
 este alcătuită din două Senate, fiecare dintre acestea având opt membri şi mai multe instanţe de 3 membri. Fiecare dintre cei 16 judecători este asistat de patru judecători-asistenţi, cu experienţă anterioară în instanţele de drept comun, instituţii publice, firme de avocatură sau universităţi.

Opt judecători sunt aleşi de Bundestag şi opt de Bundesrat, cu o majoritate de două treimi; Parlamentul stabileşte, de asemenea, preşedintele şi vicepreşedinţii Curţii. Niciun partid politic nu poate impune un anumit candidat, însă, în cadrul celor două Camere legislative, este necesar consensul politic pentru numirea judecătorilor. Prin urmare, practica a stabilit că jumătate din numărul judecătorilor Curţii Federale Constituţionale este numită la sugestia parlamentarilor CDU/CSU, iar cealaltă jumătate la sugestia parlamentarilor SPD.

Cel puţin trei membri din fiecare Senat trebuie să fie aleşi din rândul Curţilor Supreme Federale (Curtea Federală de Justiţie, Tribunalul Administrativ Federal, Curtea Federală de Conturi, Curtea Federală de Muncă şi Curtea Socială Federală).
GRECIA

Controlul parlamentar asupra autorităţilor independente
În fiecare an, până la 31 martie cel târziu, toate autorităţile independente trebuie să prezinte raportul anual privind activităţile şi lucrările din anul precedent. Rapoartele sunt transmise Comisiei Permanente Speciale privind Instituţiile şi Transparenţa, sau Comitetului Permanent competent, sau oricărui alt comitet competent, care trebuie să informeze în scris Preşedintele Parlamentului cu concluzii şi constatări. Preşedintele prezintă rapoartele atât comisiilor de guvern cât şi autorităţilor independente. În ceea ce priveşte rapoartele ulterioare privind constatările, s-ar putea face o dezbatere în Plen dar fără drept de vot.
              Înfiinţarea autorităţilor independente reprezintă o noutate a Constituţiei
 elene revizuite din anul 2001. Constituţia revizuită prevede crearea a cinci autorităţi independente.  În conformitate cu prevederile art. 9A, art. 15par 2, art. 19par 2 şi art. 103par7 din Constituţie, administraţia pentru protecţia datelor cu caracter personal, controlul posturilor de radio şi televiziune, secretul corespondenţei şi implicarea angajaţilor în administraţia publică sunt asigurate de către autorităţi independente. O prevedere specială (art. 103par 9) se referă la Ombudsmanul grec, dar nu specifică exact competenţele sale. Competenţele Ombudsmanului grec au fost determinate prin legea 3094/2003 şi menţionate într-o dispoziţie constituţională. Printre atribuţiile Ombudsmanului se numără: combaterea administrării de către persoanele de sex masculin, apărarea drepturilor cetăţenilor şi respectarea legalităţii de către administraţia publică.
Ombudsmanul
 este o autoritate administrativă independentă instituită de Legea nr.2477/1997, modificată prin L. 3094/2003
, care are rolul de a combate administrarea defectuoasă (de exemplu, acte de încălcare a principiilor bunei administrări, a transparenţei sau abuzului de putere), de a apăra drepturile cetăţenilor şi de a asigura respectarea legalităţii (inclusiv acte de omisiune). El este ales de către Parlament. Ombudsmanul acţionează ca un organism de control extra-judiciar independent şi mediator, iar autoritatea sa variază de la o intervenţie simplă care vizează soluţionarea conflictelor dintre cetăţeni şi serviciile publice, până la publicarea rezultatelor investigaţiilor efectuate de către Autoritate. Jurisdicţia lui cuprinde problemele din sectorul public, primul şi al doilea nivel al administraţiei publice locale, organismele publice corporatiste, companiile de utilităţi publice şi cazurile legate de protecţia mediului, iar din februarie 2003 s-au adăugat şi drepturile copiilor. 
Ombudsmanul
 elaborează un raport anual legat de activitatea sa, prezentând cele mai importante cazuri tratate în cursul anului, indicând patologii ale administraţiei şi formularea de recomandări pentru îmbunătăţirea serviciilor publice şi adoptarea măsurilor legislative necesare. Acest raport este prezentat în luna martie Preşedintelui Parlamentului. Raportul anual este dezbătut într-o sesiune plenară specială a Parlamentului, în conformitate cu prevederile Regulamentul Parlamentului şi se publică într-o ediţie specială de Oficiul de printare al Guvernului.
Autoritatea Elenă de Protecţie a Datelor
 are rolul de a supraveghea punerea în aplicare a Legii 2472-1997 şi totalitatea reglementărilor referitoare la protecţia persoanei în ceea ce priveşte prelucrarea datelor cu caracter personal. După revizuirea Constituţiei din anul 2001, aceasta a devenit o autoritate constituţională consacrată (art. 9A Constituţie). Autoritatea se străduieşte să promoveze: respectul şi protecţia drepturilor individuale, cooperarea reciprocă între întreprinderile publice şi private cu caracter de administrare, acţiunea de prevenire, eliminare si corecţie în domeniul protecţiei datelor cu caracter personal. 
Autoritatea este compusă dintr-un judecător de rang corespunzător cel puţin la nivelul unui Consilier de Stat în calitate de Preşedinte, care ar putea fi în serviciu sau nu, precum şi un Consiliu format din şase membri. Aceştia sunt aleşi pentru o perioadă de 4 ani cu posibilitatea de a fi realeşi pentru încă un mandat. Autoritatea Elenă pentru Protecţia Datelor are statutul de autoritate independentă. În ciuda faptului că, potrivit legii, termenul folosit este cel al unui "serviciu public independent", Autoritatea constituie un exemplu al autorităţilor constituţionale consacrate. Implicarea Parlamentului în alegerea membrilor Consiliului de Administraţie şi a Preşedintelui, în combinaţie cu obligaţia Autorităţii de a raporta Parlamentului încălcările legislaţiei şi prin prezentarea raportului anual, îi consolidează statutul de independenţă. 

Consiliul Naţional Grecesc al Audiovizualului
 este o autoritate independentă care reglementează piaţa de televiziune şi radio, şi a fost fondată în anul 1989. Acesta funcţionează în conformitate cu prevederile legii 2863/2000. Misiunea Consiliului Audiovizualului este reglementata de  dispoziţiile articolului 15 alin 2 din Constituţie şi constă în punerea în aplicare a principiilor sancţionate constituţional privind pluralismul, calitatea şi protecţia copilului în raport cu conţinutul programelor de radio şi televiziune . Consiliul Naţional al Audiovizualului poate lua, de asemenea, toate măsurile necesare pentru promovarea transparenţei financiare a pieţei radioului şi televiziunii. În cadrul competenţelor sale de suprimare şi de corectare, Consiliul poate emite directive şi recomandări adresate întreprinderilor publice şi private, în ceea ce priveşte punerea în aplicare a legislaţiei care reglementează piaţa radio şi de televiziune. Consiliul poate sancţiona prin amenzi, întreprinderile de difuzare, dacă sunt depistate încălcări ale cadrului de reglementare. 
Consiliul este compus din preşedinte, vicepreşedinte şi cinci membri, toţi fiind aleşi de către Parlament. Selecţia lor se face în conformitate cu dispoziţiile articolului 101A din Constituţie. Membrii Consiliului sunt persoanele care au devenit cunoscute pentru pregătirea ştiinţifică şi experienţa lor în ceea ce priveşte competenţele Consiliului.
Autoritatea Naţională privind Supravegherea Datelor şi Informaţiilor cu Caracter Personal
 a fost instituită în conformitate cu articolul 1 din Legea 3115-2003, urmând regulile stabilite la paragraful 2 al articolului 19 din Constituţia elenă, şi are ca scop protejarea secretului discuţiilor, libera corespondenţă sau comunicarea în orice mod posibil, precum şi securitatea reţelelor şi a informaţiilor. Conceptul de intimitate cuprinde controlul supravegherii şi reglementarea termenilor şi proceselor de renunţare la dreptul de protecţie al vieţii private aşa cum prevede legea. Autoritatea este în măsură să investigheze instalaţiile, echipamentele şi fişierele deţinute de Serviciul Naţional de Informaţii şi de către întreprinderile publice şi private care se ocupă cu corespondenţa şi comunicarea în orice mod posibil. Autoritatea poate impune sechestru pe resursele utilizate pentru încălcarea drepturilor protejate de lege şi de Constituţie. Investigarea cazurilor se face după depunerea unei plângeri individuale, dar se pot deschide şi anchete din oficiu. Autoritatea are responsabilitatea de a prezenta deciziile sale ministrului justiţiei.

În fiecare an în luna octombrie, toate activităţile efectuate şi măsurile efectuate sunt prezentate Preşedintelui Parlamentului, ministrului Justiţiei şi Parlamentului elen. 
Selecţia membrilor Autorităţii se face în conformitate cu dispoziţiile articolului 101A din Constituţie. Membrii Autorităţii pot fi persoane selectate care devin cunoscuţi pentru expertiza juridică sau pentru pregătirea ştiinţifică în ceea ce priveşte domeniul telecomunicaţiilor.
Consiliul Superior pentru Selecţia de Personal
 a fost instituit în conformitate cu legea 2190/1994. După revizuirea constituţiei din anul 2001, a devenit o autoritate consacrată. Consiliul este, de asemenea, independent din punct administrativ şi economic, gestionându-şi propriul buget. Competenţele sale în conformitate cu articolul 103 alin 7 din Constituţie includ controlul la angajarea salariaţilor din administraţia publică şi din sectorul public mai larg. Angajarea salariaţilor în entităţile menţionate mai sus trebuie să aibă loc fie prin concurs fie prin selecţie în funcţie de anumite criterii bine definite şi obiective,şi vor fi supuse controlului Consiliul Superior. Consiliul Superior poate emite, de asemenea, directivele privind aplicarea unitară a criteriilor prevăzute de Constituţie şi poate controla sau nu angajarea de personal necesar pentru a completa nevoile imprevizibile şi urgente (art. 103par2 din Constituţie). 
Autoritatea este compusă din preşedinte, doi vicepreşedinţi şi un consiliu format din 21 de membrii aleşi de către Adunarea Preşedinţilor Parlamentului. Membrii Autorităţii trebuie să fie selectaţi dintre persoanele care devin cunoscute pentru pregătirea lor ştiinţifică şi se bucură de o largă acceptare. Dacă au avut funcţia de judecători va fi considerată o calificare suplimentară. Selecţia membrilor Autorităţii se face în conformitate cu dispoziţiile articolului 101A din Constituţie. Autoritatea înaintează un raport anual Parlamentului, în care prezintă activitatea sa.
MAREA BRITANIE

Legea serviciilor de informaţii din 1994 (ISC) prevede înfiinţarea Comisiei de Informaţii şi Securitate (MI6)
. Comisia este compusă din membri ai ambelor Camere ale Parlamentului şi este responsabilă cu examinarea cheltuielilor, administrarea şi politica SIS, GCHQ şi Serviciul de Securitate.

Comisia are nouă membri care provin atât din Camera Comunelor cât şi din Camera Lorzilor. Aceştia sunt numiţi de prim-ministru, după consultarea cu liderul opoziţiei parlamentare. Preşedintele Comisiei este un parlamentar senior.

Comisia face vizite regulate la agenţii şi are acces la personal. Se bucură, de asemenea, de legături strânse cu comisiile de supraveghere din teritoriile de peste mări. Comisia prezintă un raport anual primului ministru. În pregătirea acestor rapoarte, comisia întocmeşte un probatoriu, colaborând cu şefii agenţiilor, miniştrii şi alţi înalţi oficiali. Aceste rapoarte sunt publicate şi sunt dezbătute în Parlament. Comisia poate, de asemenea, să elaboreze şi rapoarte ad-hoc în cazul în care consideră că există o problemă care merită o investigaţie separată.

Bugetul SIS face parte din Contul Unic al Serviciilor Secrete (SIA), care include bugetul de SIS, GCHQ (Government Communications Headquarters
) şi al Serviciului de Securitate. Contabilul Contului Unic este consilierul de securitate naţională Prim-ministrului. Cheltuielile totale pentru cele trei agenţii sunt publice (2,3 miliarde lire sterline în anul financiar 2010-2011).

SIS răspunde în aceeaşi modalitate ca celelalte departamente guvernamentale şi este supusă aceloraşi reguli financiare. Conturile sale sunt auditate independent de Oficiul Naţional de Audit (NAO). Personalul NAO are acces la toate informaţiile de care are nevoie în acest scop. Conturile auditate sunt revizuite de către Comisia de Informaţii şi Securitate. SIS are, de asemenea, o funcţie de audit intern care se desfăşoară la standardele guvernamentale stabilite de Trezoreria Majestăţii Sale. 

POLONIA

Sejm-ul, cu acordul Senatului, numeşte preşedintele Biroului Suprem de Audit, comisarul pentru drepturile cetăţenilor şi inspectorul general al Protecţiei datelor cu caracter personal
, iar la propunerea Preşedintelui Republicii, numeşte preşedintele Băncii Naţionale a Poloniei pentru un mandat de şase ani, nu mai mult de două mandate la rând
. De asemenea, Sejm-ul numeşte membrii Curţii Constituţionale
 şi Tribunalului de Stat, precum şi o parte a membrilor Consiliului Audiovizualului, Consiliului Naţional Judiciar şi Consiliului privind politica monetară. 

Biroul Suprem de Audit se ocupă cu controlul activităţii instituţiilor administraţiei publice, Băncii Naţionale a Poloniei, persoanelor juridice reprezentând statul şi altor entităţi ale statului. De asemenea, Biroul Suprem de Audit poate efectua auditări ale autorităţilor locale în privinţa managementului, eficienţei şi integrităţii activităţilor. Biroul Suprem de Audit efectuează controale la cererea Sejm-ului, Preşedintelui Republicii, Primului-ministru sau din proprie iniţiativă.

Biroul Suprem de Audit
, conform prevederilor Capitolului 9 al Constituţiei
 şi Legii de organizare şi funcţionare a Biroului Naţional de Audit
, trebuie să prezinte Sejm-ului un plan anual de activitate, analiza execuţiei bugetare şi directivele politicii monetare precum şi un raport anual de activitate. Reprezentanţii Biroului Suprem de Audit participă la întâlnirile comisiilor şi subcomisiilor parlamentare. În cadrul acestor întâlniri sunt prezentate rezultatele rapoartelor de audit, dar şi puncte de vedere privind diversele iniţiative legislative. Biroul Suprem de Audit cooperează cu Comisia parlamentară privind auditul de stat, în cadrul căruia este prezentat şi analizat planul anual de activitate al instituţiei, raportul anual de activitate, precum şi bugetul aferent instituţiei. Comisia parlamentară privind auditul de stat evaluează periodic activitatea Biroului Suprem de Audit, respectiv rapoartele sale de audit dar şi implementarea recomandărilor în urma auditului. Totodată, Biroul Naţional de Audit prezintă Comisiei parlamentare privind auditul de stat documente privind cooperarea internaţională şi naţională cu alte instituţii precum şi analiza solicitărilor şi plângerilor adresate de cetăţeni instituţiei. 

Biroul Naţional de Audit este condus de către un preşedinte numit de către Sejm pentru o perioadă de şase ani. Mandatul preşedintelui Biroului Naţional de Audit nu se suprapune legislaturii parlamentare (4 ani), fiindu-i astfel garantată independenţa politică. Preşedintele instituţiei beneficiază de imunitate pe perioada mandatului. Preşedintele este secondat în activitatea sa de către un vicepreşedinte şi un director general, precum şi de către alţi patrusprezece membri.  

Comisarul pentru drepturile cetăţenilor
 veghează la protejarea drepturilor şi libertăţilor persoanelor şi cetăţenilor conform prevederilor constituţionale şi normelor naţionale şi internaţionale în raport cu deciziile autorităţilor publice şi stabileşte dacă au existat încălcări ale legii, corectându-le. Mandatul comisarului durează cinici ani, acesta fiind numit de către Sejm cu acordul Senatului. În lipsa acestui acord, procedura de numire trebuie reluată de către Sejm. Comisarul pentru drepturile cetăţenilor răspunde numai în faţa Sejm-ului, fiindu-i garantată imunitatea şi inviolabilitatea pe parcursului mandatului. Conform Constituţiei, comisarul trebuie să prezinte anual Sejm-ului şi Senatului un raport de activitate privind respectarea drepturilor cetăţenilor.

Tribunalul de Stat
 este o instanţă specială, în cadrul puterii judecătoreşti, în faţa căreia răspund pentru încălcarea prevederilor Constituţiei sau ale unui statut în îndeplinirea atribuţiilor: Preşedintele Republicii, membrii Consiliului de Miniştri, preşedintele Băncii Naţionale, preşedintele Curţii Supreme de Control, membrii Consiliului Naţional al Audiovizualului, deputaţii şi senatorii care încalcă obligaţia de a nu desfăşura activităţi de afaceri care implică un beneficiu din proprietatea Trezoreriei statului sau a regiunii ori de a dobândi în acest mod bunuri. Membrii Tribunalului sunt aleşi de Sejm, pe durata unei legislaturi, din rândul acelor membri care nu sunt deputaţi sau senatori. Primul preşedinte al Curţii Supreme este, în virtutea legii, preşedintele Tribunalului de Stat. Vicepreşedintele Tribunalului şi cel puţin o jumătate din numărul membrilor săi trebuie să îndeplinească cerinţele pentru exercitarea profesiei de judecător. În exercitarea atribuţiilor ce le revin, judecătorii Tribunalului sunt independenţi şi nu se supun decât Constituţiei şi legilor.

Procedurile pentru angajarea răspunderii unei persoane se pun în mişcare prin înaintarea unei moţiuni către preşedintele Sejm-ului. Preşedintele trimite moţiunea Comisiei de disciplină şi imunităţi a Sejm-ului, care va prezenta plenului un raport şi un aviz, după caz, cu privire la necesitatea trimiterii persoanei respective în faţa Tribunalului de Stat. Ulterior, Sejm-ul (în cazul Preşedintelui – Adunarea Naţională) decide trimiterea persoanei respective în faţa Tribunalului de Stat, care va judeca speţa în două etape. Dacă fapta săvârşită nu constituie infracţiune, persoana poate fi condamnată doar la privarea de drepturi electorale pentru o perioadă de la 2 la 10 ani sau la interzicerea ocupării unor funcţii de conducere. Tribunalul va stabili vinovăţia persoanei în cauză. Dacă fapta săvârşită constituie infracţiune, atunci Tribunalul va aplica pedepsele prevăzute în legislaţia penală. 
SPANIA
 

        Congresul Deputaţilor participă la desemnarea funcţionarilor pentru anumite organe de stat. Pe scurt, aceasta este responsabilitatea Congresului Deputaţilor de a alege, cu o majoritate de trei cincimi, patru din doisprezece membrii ai Curţii Constituţionale şi jumătate din membrii Consiliului General al Judecătorilor. Cu aceeaşi majoritate trebuie să fie aleşi şase din cei doisprezece membrii ai Curţii de Conturi, iar împreună cu Senatul se alege Avocatul Poporului - Ombudsmanul. De asemenea, îi revine responsabilitatea de a desemna şase membrii dintre cei doisprezece ai Comitetului din Consiliul de Administraţie al Televiziunii şi al Radioului din Spania, şi trebuie să fie aleşi cu o majoritate de două treimi.
             Curtea Constituţională Spaniolă este formată din doisprezece membri învestiţi de Regele Spaniei prin Decret Regal, în urma unei propuneri făcute de camera superioară şi cea inferioară astfel: patru membri sunt desemnaţi de Congresul Deputaţilor şi patru de către Senat, doi de către Guvern şi doi de către Consiliul General al Puterii Judiciare. Numirea lor se face pentru o perioadă de nouă ani. Toţi cetăţenii spanioli care sunt judecători sau procurori de stat, profesori universitari, funcţionari publici sau avocaţi, cu o reputaţie recunoscută în domeniul dreptului şi au mai mult de cincisprezece ani de experienţă profesională pot beneficia de acest birou. Curtea Constituţională este interpretul suprem al Constituţiei spaniole. Aceasta este unică în ordine şi are jurisdicţie asupra teritoriului Spaniei, exercitându-şi competenţele definite la articolul 161 din Constituţie. Curtea Constituţională este independentă de toate celelalte organisme constituţionale şi este supusă exclusiv Constituţiei Spaniole şi Actului General Public (Ley Orgánica), care îi reglementează funcţiile.

Competenţele Curţii sunt menţionate în art. 161 din Constituţie şi sunt dezvoltate în continuare în art. 2.1 din Legea Publică ce reglementează acest organism. Lista este deschisă, şi se prevede în mod expres că i se pot încredinţa şi alte probleme care îi sunt atribuite prin Constituţie sau prin alte acte publice generale.
            Curtea Constituţională este independentă din punct de vedere bugetar, iar bugetul este inclus în secţiunea 04 a situaţiei cheltuielilor publice din bugetul naţional. Ca urmare a dispoziţiilor stabilite la articolul 10.3 din Actul General Public nr. 2 din 3 octombrie 1979, Adunarea plenară a Curţii întocmeşte bugetul propriu, care va fi inclus drept o secţiune independentă în bugetul naţional de stat. În consecinţă, Adunarea plenară a Curţii aprobă proiectul de buget pentru fiecare exerciţiu financiar, pentru a fi inclus în bugetul naţional; proiectul este înaintat Parlamentului spre aprobare, prin intermediul Ministerului de Finanţe şi Administraţiile Publice.
Curtea de Conturi este guvernată de Constituţia spaniolă, Legea organică nr. 2 din 12 mai1982 a Curţii de Conturi şi de Legea nr. 7 din 5 aprilie1988 privind funcţionarea Curţii de Conturi. Funcţiile Curţii de Conturi sunt auditul extern, permanent şi consumptiv a activităţii financiar-economice a sectorului public, şi urmărirea penală a celor care sunt responsabili cu gestionarea fondurilor publice sau a obligaţiunilor. Curtea de Conturi raportează direct Parlamentului Spaniol, şi este în legătură permanentă cu acesta prin intermediul Comitetului Comun al Senatului. Curtea de Conturi dispune în mod legal de autonomie bugetară, iar articolul 6 din Legea Organică prevede că are dreptul de a-şi întocmi un buget propriu, care va fi integrat în bugetul de stat, într-o secţiune separată, şi se aprobă de către Parlamentul Spaniol.
Ombudsmanul este Înaltul Comisar al Parlamentului responsabil pentru apărarea drepturilor fundamentale şi libertăţile civile ale cetăţenilor, prin monitorizarea activităţii Administraţiei şi Autorităţilor Publice. Avocatul Poporului este ales de Congresul Deputaţilor şi de Senat cu o majoritate de trei cincimi. Mandatul este pe o perioadă de cinci ani, iar acesta nu primeşte comenzi sau instrucţiuni de la nicio autoritate. Avocatul Poporului trebuie să-şi exercite funcţiile în mod independent şi imparţial, autonom şi în propria sa judecată, şi se bucură de inviolabilitate şi de imunitate în exercitarea mandatului său. Orice cetăţean poate solicita intervenţia Avocatului Poporului, care este gratuită, pentru a investiga orice presupusă abatere de către autorităţile publice şi/sau agenţiile acestora. Biroul Avocatului Poporului poate interveni, de asemenea, din oficiu, în cazurile care vin în atenţia lui, fără a fi depusă vreo plângere.

Ombudsmanul pregăteşte un raport anual pentru Parlament şi poate prezenta rapoarte de caz cu privire la aspecte care sunt considerate deosebit de grave sau urgente sau care necesită o atenţie specială. Avocatul Poporului este asistat de doi deputaţi, cărora el sau ea le poate delega funcţiile sale.  Articolul 54 din Constituţie reglementează: "O lege organică reglementează instituţia de Ombudsman ca Înaltul Comisar al Parlamentului, numit de ei pentru a-şi apăra drepturile prevăzute în prezenta parte, în acest scop, el sau ea poate supraveghea activitatea Administraţiei şi va prezenta un raport Parlamentului.” (Regulamentul Senatului, articolul 183)
Agenţia de Radiodifuziune Spaniolă (RTVE) este o societate de stat cu autonomie specială, care este însărcinată cu misiunea de a oferi şi de a garanta public posturi de radio şi de televiziune în proprietatea statului. Aceasta este configurată ca o societate cu răspundere limitată şi cu capital social de stat. RTVE este prin lege independentă de orice guvern, partid sau societate. Se subordonează numai în faţa Parlamentului. 
Managementul acesteia corespunde unui consiliu de administraţie format din nouă membri aleşi de Parlament, care îşi dezvoltă funcţiile lor  prin intermediul preşedintelui care, prezidează de asemenea. În conformitate cu Decretul-lege regal 15/2012 din 20 aprilie, de modificare a Legii 17/2006, Consiliul este compus din nouă membri aleşi de Parlament, dintre care cinci de către Congresul Deputaţilor şi patru de către Senat. 
Consiliul General al Puterii Judiciare este un organ compus din douăzeci de membrii, numiţi "Vocales", desemnaţi de Rege şi aleşi de Parlament (Congresul Deputaţilor – 10 membrii, şi Senatul – 10 membrii) din rândul judecătorilor şi juriştilor cu competenţe recunoscute. Consiliul General al Puterii Judiciare este un organism autonom, format din judecători şi jurişti, care exercită funcţii guvernamentale judiciare, în vederea garantării independenţei judecătorilor în timpul exercitării funcţiei judiciare a acestora înaintea tuturor. Consiliul elaborează, execută, şi controlează respectarea bugetului anual prin auditori. Lichidarea bugetului se raportează la Curtea de Conturi.

Consiliul General al Puterii Judiciare are obligaţia de a prezenta Parlamentului raportul anual privind starea, funcţionarea şi activităţile Consiliului General al Puterii Judiciare şi ale instanţelor din Spania.  Membrii sunt numiţi pentru un mandat de cinci ani de la data şedinţei de constituire. Consiliul General al Puterii Judiciare este reînnoit în totalitate, după mandatul de cinci ani. 
SUEDIA
Ombudsman-ul reprezintă unul dintre cei trei piloni ai controlului parlamentar în Suedia. Principala sarcină a Ombudsman-lui o reprezintă asigurarea respectării principiului imparţialităţii şi obiectivităţii de către autorităţile publice şi sistemul judiciar în aplicarea legii alături de respectarea libertăţilor fundamentale şi a drepturile cetăţenilor. 
Conform capitolului 13, articolul 6 din cadrul Constituţiei
, Parlamentul alege unul sau mai mulţi ombudsmani, care vor veghea la aplicarea corectă a legii şi a altor regulamente de către autorităţile publice. Tribunalele, autorităţile administrative precum şi angajaţii autorităţilor centrale şi locale trebuie să furnizeze Ombudsman-ului toate informaţiile solicitate pentru buna desfăşurare a activităţii. Ombudsman-ul are dreptul să acceseze toate documentele şi registrele tribunalelor şi autorităţilor administrative. De asemenea, Ombudsman-ul poate solicita ajutorul unui procuror pentru buna îndeplinire a atribuţiilor sale.  
În cadrul Regulamentului de funcţionare şi organizare a Parlamentului (Capitolul 13)
 este stipulat faptul că Parlamentul este cel care alege Ombudsman-ul şi cei doi adjuncţi ai săi (unul dintre aceştia trebuind să fi deţinut anterior funcţia de Ombudsman), cel de-al patrulea Ombudsman fiind ales de către Comisia parlamentară privind Constituţia şi urmând să îndeplinească atribuţii procedurale şi de natură organizatorică.
Ombudsman-ul este numit pentru o perioadă de patru ani, iar adjuncţii săi sunt numiţi pentru un mandat de doi ani. Organizarea alegerii Ombudsman-ului şi adjuncţiilor săi revine Comisiei parlamentare privind Constituţia. La propunerea acesteia, Parlamentul poate proceda la înlocuirea Ombudsman-ului sau Ombudsman-ului adjunct. Dacă Ombudsman-ul se retrage din activitate, Parlamentul va proceda la alegerea unui succesor în funcţie cât mai repede posibil pentru următorii patru ani.
În fiecare toamnă, Ombudsman-ul prezintă Parlamentului un raport de activitate care conţine date statistice precum şi o selecţie a deciziilor. 
Oficiului Naţional de Audit
 reprezintă autoritatea de stat aflată în subordinea Parlamentului responsabilă cu controlarea modalităţii de cheltuire a fondurilor publice de către Guvern, oferind totodată expertiză internaţională ţărilor în nevoie. Oficiul Naţional de Audit beneficiază de un statut independent, fiind condus de către trei auditori generali, numiţi la solicitarea Parlamentului. Auditorii generali sunt numiţi pentru o perioadă de şapte ani, fără posibilitatea renominalizării lor în funcţie. Parlamentul decide asupra bugetului necesar Oficiului Naţional de Audit şi analizează, de asemenea, alocarea resurselor în funcţie de rezultatele prezentate. 
Oficiul Naţional de Audit întocmeşte rapoarte de audit şi rapoarte de activitate privind declaraţiile financiare, pe care le înaintează Guvernului şi autorităţile auditate. De asemenea, Oficiul prezintă rapoarte verbale autorităţilor şi ministerelor. Oficiul prezintă în jur de 30 de rapoarte de audit per an. Rapoartele sunt prezentate Parlamentului, care la rândul său le înaintează spre ştiinţă Guvernului. În termen de patru luni de la primirea rapoartelor, Guvernul trebuie să prezinte măsurile luate şi pe cele viitoare. Comisia parlamentară responsabilă ia în considerare documentul, urmând ca executivul să emită o decizie în privinţa raportului.
În fiecare an, Oficiul Naţional de Audit înaintează Parlamentului un raport anul privind activitatea auditorilor generali.
Banca Centrală a Suediei
 reprezintă autoritatea publică responsabilă cu formularea politicii monetare, menţinerea stabilităţii preţurilor şi promovarea unui sistem de plată eficient şi sigur, aflându-se sub control parlamentar. 
Parlamentul numeşte cei unsprezece membri ai Consiliului General al Băncii. Consiliul General al Băncii are rolul de a supraveghea şi examina activitatea Comitetului Executiv al Băncii. Comitetul Executiv poate lua decizii în prezenţa a cel puţin trei membri, Guvernatorului aparţinându-i votul decisiv. 
Conform Capitolului 10 din cadrul Legii de organizare şi funcţionare a Băncii Centrale
, în fiecare an, la sfârşitul lunii decembrie, Comitetul Executiv al Băncii va formula un proiect de buget al instituţiei, care va fi înaintat Comisiei parlamentare privind finanţele, Oficiului Naţional pentru Audit, precum şi Consiliului General al Băncii spre informare. 
În fiecare an, înainte de 22 februarie, Comitetul Executiv al Băncii va înainta un raport anual de activitate Parlamentului, Oficiului Naţional pentru Audit şi Consiliului General. Consiliul General al Băncii Centrale va face propuneri în privinţa alocării profitului. 
Consiliul de remunerare a Ombudsman-ilor şi auditorilor generali
 reprezintă o instituţie aflată sub control parlamentar, al cărui obiectiv de activitate se referă la remunerarea şi acordarea plăţilor compensatorii şi a altor beneficii Ombudsman-ilor şi auditorilor generali. Consiliul este format dintr-un preşedinte şi doi membri numiţi de către Parlament. 

Comisia privind sprijinul financiar acordat partidelor politice
 analizează aspectele legate de acordarea sprijinului financiar de la bugetul de stat partidelor politice. Acest sprijin este acordat atât partidelor parlamentare cât şi celor neparlamentare. Rezultatele alegerilor indică suma alocată partidelor. Destinaţia banilor rămâne la latitudinea utilizatorilor. Suma anuală alocată de la bugetul de stat şi din partea Parlamentului partidelor politice se ridică la 450 milioane SEK (coroane suedeze).
Comisia este formată dintr-un preşedinte şi doi membri, aleşi din rândul judecătorilor, fiind numiţi pe o perioadă de şase ani de către Parlament.
 Comisia disciplinară a Parlamentului
 cercetează diferite aspecte legate de deţinerea unei funcţii în cadrul administraţiei parlamentare. Comisia este condusă de către un preşedinte, un vicepreşedinte şi trei membri, numiţi de către Parlament.
Comisia Parlamentului privind salarizarea membrilor Parlamentului

Comisia este condusă de un preşedinte şi doi membri, care sunt numiţi de către Parlament.
Comisia de Apel a Parlamentului
 examinează deciziile din cadrul administraţiei parlamentare, Băncii Centrale, Biroului Naţional de Audit şi Ombudsman-ului. Principalul obiect de activitate al Comisiei îl constituie dreptul la recurs în cazul deciziilor privind raporturile de muncă precum şi acreditarea jurnaliştilor în cadrul forului legislativ. Comisia este condusă de un preşedinte şi patru membri, toţi numiţi de către Parlament.
Comisia privind remuneraţia miniştrilor
 are drept scop stabilirea salarizării miniştrilor în funcţie precum şi a celor care şi-au depus mandatul. Comisia este condusă de un preşedinte şi doi membri numiţi de către Parlament.
Comisia privind revizuirea alegerilor
 se ocupă cu soluţionarea plângerilor privind desfăşurarea alegerilor parlamentare, locale şi europarlamentare. Deciziile Comisiei nu pot fi contestate. Comisia este condusă de către un preşedinte şi şase membri, toţi numiţi de către Parlament. Preşedintele Comisiei trebuie să deţină sau să fi deţinut anterior un post de judecător salariat. 
În cadrul Consiliului consultativ privind afacerile externe
, Guvernul trebuie să se consulte cu membri Parlamentului în privinţa formulării politicii externe a Suediei. Şedinţele Consiliului sunt convocate de către Guvern sau la cererea a cel puţin patru membri ai Consiliului. Consiliul este condus de către un preşedinte şi optsprezece membri, nouă dintre ei fiind membri plini, iar restul supleanţi. Membrii Consiliului sunt numiţi de către Parlament, la începutul fiecărui ciclu electoral. Consiliul este condus de către Rege. Acesta poate decide dacă şedinţele au caracter confidenţial. 
Comisia privind starea de război
 are rolul de a prelua funcţiile Parlamentului în caz de război. Consiliul trebuie să se consulte cu Primul-ministru înainte de luarea deciziilor. Comisia privind starea de război sau Guvernul pot decide, împreună sau separat, restrângerea puterilor Parlamentului de îndată ce condiţiile o permit. Comisia este condusă de un preşedinte şi cincizeci de membri ai Parlamentului, numiţi la începutul fiecărui ciclu electoral. 
�”(3) Autorităţi administrative autonome se pot înfiinţa prin lege organică”.


� � HYPERLINK "http://drept.sapientia.ro/data/tudomanyos/Periodikak/scientia-iuris/2011-2/8-veress.pdf" ��http://drept.sapientia.ro/data/tudomanyos/Periodikak/scientia-iuris/2011-2/8-veress.pdf� � HYPERLINK "http://www.biblioteca-digitala.ase.ro/biblioteca/pagina2.asp?id=cap3" ��http://www.biblioteca-digitala.ase.ro/biblioteca/pagina2.asp?id=cap3� � HYPERLINK "http://www.vie-publique.fr/decouverte-institutions/institutions/administration/organisation/etat/aai/" ��http://www.vie-publique.fr/decouverte-institutions/institutions/administration/organisation/etat/aai/� � HYPERLINK "http://fr.wikipedia.org/wiki/Autorit%C3%A9_administrative_ind%C3%A9pendante" ��http://fr.wikipedia.org/wiki/Autorit%C3%A9_administrative_ind%C3%A9pendante� � HYPERLINK "http://fr.wikipedia.org/wiki/Autorit%C3%A9_administrative_ind%C3%A9pendante_en_France" ��http://fr.wikipedia.org/wiki/Autorit%C3%A9_administrative_ind%C3%A9pendante_en_France� 








��HYPERLINK "http://www.europarl.europa.eu/document/activities/cont/201109/20110927ATT27674/20110927ATT27674EN.pdf"�http://www.europarl.europa.eu/document/activities/cont/201109/20110927ATT27674/20110927ATT27674EN.pdf� 


� � HYPERLINK "http://www.senat.fr/rap/r13-616/r13-616_mono.html" ��http://www.senat.fr/rap/r13-616/r13-616_mono.html� 


� � HYPERLINK "http://www.ladocumentationfrancaise.fr/dossiers/d000063-les-autorites-administratives-independantes-en-france/introduction" ��http://www.ladocumentationfrancaise.fr/dossiers/d000063-les-autorites-administratives-independantes-en-france/introduction�


� https://www.afld.fr/


� http://www.autoritedelaconcurrence.fr/user/index.php


� http://www.csa.fr/


� Loi n° 94-665 du 4 août 1994 relative à l'emploi de la langue française


� �HYPERLINK "https://www.bundestag.de/blob/284870/ce0d03414872b427e57fccb703634dcd/basic_law-data.pdf"�https://www.bundestag.de/blob/284870/ce0d03414872b427e57fccb703634dcd/basic_law-data.pdf� 


� Legea privind organizarea şi funcţionarea Comisiei parlamentare pentru controlul activităţii serviciilor de informaţii ale Federaţiei �HYPERLINK "http://www.gesetze-im-internet.de/pkgrg/BJNR234610009.html"�http://www.gesetze-im-internet.de/pkgrg/BJNR234610009.html� 


� �HYPERLINK "https://www.bundestag.de/htdocs_e/bundestag/bodies/scrutiny/scrutiny/198586"�https://www.bundestag.de/htdocs_e/bundestag/bodies/scrutiny/scrutiny/198586� 


� �HYPERLINK "http://www.bnd.bund.de/EN/Scope_of_Work/Supervision_and_Control/Parliamentary_Control_Panel/Parliamentary_Control_Panel_node.html"�http://www.bnd.bund.de/EN/Scope_of_Work/Supervision_and_Control/Parliamentary_Control_Panel/Parliamentary_Control_Panel_node.html� 


� �HYPERLINK "http://www.bundesverfassungsgericht.de/DE/Homepage/homepage_node.html"�http://www.bundesverfassungsgericht.de/DE/Homepage/homepage_node.html� 


� http://www.hellenicparliament.gr/en/Vouli-ton-Ellinon/O-Thesmos/


� Constituţia elenă 


http://www.hellenicparliament.gr/UserFiles/f3c70a23-7696-49db-9148-f24dce6a27c8/001-156%20aggliko.pdf


� Ombudsmanul şi celelalte instituţii independente http://www.minpress.gr/minpress/__outgreece_ombudsman.pdf


� Legea Ombudsmanului 


http://www.synigoros.gr/?i=stp.en.law2477_97


� http://www.synigoros.gr/?i=stp.en


� http://www.dpa.gr/portal/page?_pageid=33,40911&_dad=portal&_schema=PORTAL


� http://www.esr.gr/arxeion-xml/pages/esr/esrSite/main?section=1a6156445e291e7983571826e98263e5&categ=f1e4bb6d5e351e7983571826e98263e5&lang=13d2f9c34f714615bb4dcb81fadb1220


� http://www.adae.gr/en/


� http://www.asep.gr/asep/site/home/customEnglishVersion.csp


� �HYPERLINK "https://www.sis.gov.uk/about-us/legislation-and-accountability/parliamentary-oversight.html"�https://www.sis.gov.uk/about-us/legislation-and-accountability/parliamentary-oversight.html� 


� �HYPERLINK "http://www.gchq.gov.uk/Pages/homepage.aspx"�http://www.gchq.gov.uk/Pages/homepage.aspx� 


� �HYPERLINK "https://www.sis.gov.uk/about-us/legislation-and-accountability/funding-and-financial-controls.html"�https://www.sis.gov.uk/about-us/legislation-and-accountability/funding-and-financial-controls.html� 


� � HYPERLINK "http://opis.sejm.gov.pl/en/funkcjesejmu.php" ��http://opis.sejm.gov.pl/en/funkcjesejmu.php�


� � HYPERLINK "http://www.giodo.gov.pl/138/id_art/368/j/en/" ��http://www.giodo.gov.pl/138/id_art/368/j/en/�


� � HYPERLINK "http://www.nbp.pl/homen.aspx?f=/en/onbp/organizacja/prezes.html" ��http://www.nbp.pl/homen.aspx?f=/en/onbp/organizacja/prezes.html�


� � HYPERLINK "http://trybunal.gov.pl/en/about-the-tribunal/justices/" ��http://trybunal.gov.pl/en/about-the-tribunal/justices/�


� � HYPERLINK "https://www.nik.gov.pl/en/about-us/cooperation-with-the-parliament/" ��https://www.nik.gov.pl/en/about-us/cooperation-with-the-parliament/�


� � HYPERLINK "https://www.nik.gov.pl/en/about-us/legal-regulations/the-constitution-of-the-republic-of-poland.html" ��https://www.nik.gov.pl/en/about-us/legal-regulations/the-constitution-of-the-republic-of-poland.html�


� � HYPERLINK "https://www.nik.gov.pl/plik/id,2759.pdf" ��https://www.nik.gov.pl/plik/id,2759.pdf�


� � HYPERLINK "http://www.sejm.gov.pl/english/prace/okno7.htm" ��http://www.sejm.gov.pl/english/prace/okno7.htm�


� � HYPERLINK "http://www.sejm.gov.pl/english/prace/okno5.htm" ��http://www.sejm.gov.pl/english/prace/okno5.htm�


� http://www.congreso.es/portal/page/portal/Congreso/Congreso/Hist_Normas/Funciones1/FControl


� � HYPERLINK "http://www.jo.se/en/About-JO/Legal-basis/Instrument-of-Government/" ��http://www.jo.se/en/About-JO/Legal-basis/Instrument-of-Government/�


� � HYPERLINK "http://www.jo.se/en/About-JO/Legal-basis/The-Riksdag-Act-Riksdagsordningen/" ��http://www.jo.se/en/About-JO/Legal-basis/The-Riksdag-Act-Riksdagsordningen/�


� � HYPERLINK "http://www.riksdagen.se/en/How-the-Riksdag-works/Authorities-and-boards-under-the-Riksdag/The-National-Audit-Office/" ��http://www.riksdagen.se/en/How-the-Riksdag-works/Authorities-and-boards-under-the-Riksdag/The-National-Audit-Office/�


� � HYPERLINK "http://www.riksbank.se/en/" ��http://www.riksbank.se/en/�


� � HYPERLINK "http://www.riksbank.se/en/The-Riksbank/Legislation/The-Sveriges-Riksbank-Act/" ��http://www.riksbank.se/en/The-Riksbank/Legislation/The-Sveriges-Riksbank-Act/�


� http://www.riksdagen.se/en/How-the-Riksdag-works/Authorities-and-boards-under-the-Riksdag/The-Board-for-the-Remuneration-of-the-Parliamentary-Ombudsmen-and-the-Auditors-General/


� � HYPERLINK "http://www.riksdagen.se/en/How-the-Riksdag-works/Authorities-and-boards-under-the-Riksdag/The-Board-for-Financial-Support-to-Political-Parties/" ��http://www.riksdagen.se/en/How-the-Riksdag-works/Authorities-and-boards-under-the-Riksdag/The-Board-for-Financial-Support-to-Political-Parties/�


� � HYPERLINK "http://www.riksdagen.se/en/How-the-Riksdag-works/Authorities-and-boards-under-the-Riksdag/The-Riksdag-Disciplinary-Board/" ��http://www.riksdagen.se/en/How-the-Riksdag-works/Authorities-and-boards-under-the-Riksdag/The-Riksdag-Disciplinary-Board/�


� � HYPERLINK "http://www.riksdagen.se/en/How-the-Riksdag-works/Authorities-and-boards-under-the-Riksdag/The-Riksdag-Remunerations-Board/" ��http://www.riksdagen.se/en/How-the-Riksdag-works/Authorities-and-boards-under-the-Riksdag/The-Riksdag-Remunerations-Board/�


� � HYPERLINK "http://www.riksdagen.se/en/How-the-Riksdag-works/Authorities-and-boards-under-the-Riksdag/The-Riksdag-Appeals-Board/" ��http://www.riksdagen.se/en/How-the-Riksdag-works/Authorities-and-boards-under-the-Riksdag/The-Riksdag-Appeals-Board/�


� � HYPERLINK "http://www.riksdagen.se/en/How-the-Riksdag-works/Authorities-and-boards-under-the-Riksdag/The-Ministerial-Remunerations-Board/" ��http://www.riksdagen.se/en/How-the-Riksdag-works/Authorities-and-boards-under-the-Riksdag/The-Ministerial-Remunerations-Board/�


� � HYPERLINK "http://www.riksdagen.se/en/How-the-Riksdag-works/Authorities-and-boards-under-the-Riksdag/The-Election-Review-Board/" ��http://www.riksdagen.se/en/How-the-Riksdag-works/Authorities-and-boards-under-the-Riksdag/The-Election-Review-Board/�


� � HYPERLINK "http://www.riksdagen.se/en/How-the-Riksdag-works/Authorities-and-boards-under-the-Riksdag/The-Advisory-Council-on-Foreign-Affairs/" ��http://www.riksdagen.se/en/How-the-Riksdag-works/Authorities-and-boards-under-the-Riksdag/The-Advisory-Council-on-Foreign-Affairs/�


� � HYPERLINK "http://www.riksdagen.se/en/How-the-Riksdag-works/Authorities-and-boards-under-the-Riksdag/The-War-Delegation/" ��http://www.riksdagen.se/en/How-the-Riksdag-works/Authorities-and-boards-under-the-Riksdag/The-War-Delegation/�

